《解语花 题美人捧茶》
明代·王世贞

中泠乍汲，谷雨初收，宝鼎松声细。柳腰娇倚。薰笼畔、斗把碧旗碾试。

兰芽玉蕊。勾引出、清风一缕。颦翠蛾、斜捧金瓯，暗送春山意。

微袅露鬟云髻。瑞龙涎犹自，沾恋纤指。流莺新脆。

低低道、卯酒可醒还起。双鬟小婢。越显得、那人清丽。

临饮时、须索先尝，添取樱桃味。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。